ChatGPT
ChatGPT – pokalbių roboto programa, atsakinėjanti į tekstines užklausas. Tai yra OpenAI sukurtas didelis kalbos modelis, kuris yra mokomas analizuoti ir generuoti tekstą įvairiuose kontekstuose. Modelis naudoja gilaus mokymosi (deep learning) technologijas, kad suprastų ir atsakytų į vartotojų klausimus ar komandas. Tai gali būti naudojama įvairiose srityse, pavyzdžiui, virtualių asistentų, klientų aptarnavimo ar automatizuotų atsakiklių sistemose. ChatGPT buvo viešai išleistas 2022 m. lapkričio 30 d. ir po išleidimo plačiai aprašytas kaip milžiniškas technologinis proveržis, kuris stipriai paveiks ateitį. Po ChatGPT išleidimo, jo kūrėjų OpenAI rinkos kapitalizacija buvo vertinama 29 milijardais dolerių. ChatGPT turėjo milijoną vartotojų penkias dienas po išleidimo, o tai buvo greičiausias augimas pasaulio istorijoje. Du mėnesius po išleidimo virš 100 milijonų žmonių turėjo ChatGPT prisijungimus. Toks spartus programinės įrangos augimas yra greičiausias pasaulio istorijoje. OpenAI ChatGPT dirba naudodama penktą pagal galingumą superkompiuterį pasaulyje. 2024 m. gegužės 13 d. buvo pristatyta nauja pokalbių roboto versija - GPT-4o. Ši pokalbių roboto versija gali ne tik atsakinėti į klausimus teksto formatu, bet ir bendrauti balsu bei atpažinti objektus realiuoju laiku naudojant išmaniojo telefono kamerą. Norint naudotis ChatGPT, reikia susikurti „OpenAI“ paskyrą. Sukuriant paskyrą, reikia patvirtinti savo telefono numerį ir el. pašto adresą (gali būti ir Google, Microsoft ar AppleAI paskyra). Vienas telefono numeris gali būti patvirtintas ne daugiau kaip dviem paskyroms.